text: Hunde og papegøjer omkommet i brand
  28 marts 2016 kl. 15.29
  Ni hunde og 29 papegøjer er mandag eftermiddag omkommet i en brand på en hundekennel ved Bylderup-Bov.
  En brand på Noldevej ved Bylderup-Bov udviklede sig mandag eftermiddag dramatisk. Ni labradorhunde og 29 papegøjer omkom ved branden.
  Der var i alt 20 labradorhunde i huset. De otte hunde indebrændte, mens en enkelt blev aflivet af en dyrlæge på stedet. Det oplyser vagtchef Erik Lindholt fra Syd- og Sønderjyllands Politi til TV SYD.
  Den kvindelige ejer af landejendommen havde også 29 papegøjer i huset. De indebrændte ligeledes ved branden.
  Ifølge Vagtchef ved Syd- og Sønderjyllands Politi Erik Lindholdt er årsagen til branden endnu ikke opklaret.
  Ifm. brand i landejendom v/Bylderup-Bov er 9 hunde + 29 papegøjer omkommet. Store brandskader men ingen personskade. Årsag ukendt #politidk
  
  